Document ID: /roh_data/filtered/fineweb-2-filterrobots_roh.jsonl.gz/20594

undas. Quai na vul betg dir che Giganto e Mattiu Defuns sesan ensemen en la bognera mabain ch els vulan cuntanscher e muventar corps ed olma da lur public sco in ocean sias undas. La mar chatt’ins tar nus sin il pli en la tschajera atunila che sa darasa e vegn neu dal Rain viasi. Dentant cula exact quest flum en la mar nordica. In auter flum enconuschent ord la terra rumantscha prenda ses curs vers la mar naira ed in ultim aual cuntanscha perfin la mar mediterrana, quai fiss il Rom che passa sper Müstair. Da tschella fin dal chantun giascha Mustér e là en vischinanza nascha noss Rain. Ma la en vischinanza èn era dus musicants rumantschs stads en tgina. Oz èn els pronts per ir sco ils flums ora en il mund.
Giganto da Rabius è gia dapi in per onns enconuschents per ses raps sursilvans ed ha quest onn ensemen cun Mattiu Defuns da Darvella sper Trun dà blers concerts a l’aria libra en tut il Grischun. Qua è pia lur emprima platta, quasi sco la venus da Boticelli naschida ella stgim’alva da las undas da la mar.
L’album vegn battegià, quai vul dir eventualmain betg be cun aua, a Cuira ils 9 da december 2016 en il Viva. Be ils 2 da december has ti la chaschun da gudagnar duas entradas libras sur il chalender d’advent da la GiuRu. Fa part, gratuitamain, cun endatar tia adressa e cun fortuna è tia entrada e quella da tia amia subvenziunadas. Vul dir ti poss prestar duas bieras la saira a Cuira u in otgavel dil taxi a chasa è pajà – sche ti na stas betg gist a Müstair u Mustér. (uc)
Anc dapli sin: www.giganto-mattiu.ch